Diari Oficial de la Generalitat Valenciana


Sumari del DOGV 8674, del 11-11-2019 (2019/10111)

RESOLUCIÓ de 21 d'octubre de 2019, del conseller d'Economia Sostenible, Sectors Productius, Comerç i Treball per la qual s'autoritza una transferència de crèdit del capítol II, «Compra de béns corrents i despeses de funcionament», del programa 722.20, Política industrial, al programa 721.10, Direcció i serveis generals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10214


Data del document
:   21-10-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 21 d'octubre de 2019, del conseller d'Economia Sostenible, Sectors Productius, Comerç i Treball per la qual s'autoritza una transferència de crèdit del capítol II, «Compra de béns corrents i despeses de funcionament», del programa 722.20, Política industrial, al programa 721.10, Direcció i serveis generals. [2019/10194]  
La Llei 28/2018, de 28 de desembre, de pressupostos de la Generalitat per a l'exercici 2019, arreplega una dotació inicial en el capítol 2, «Compra de béns corrents i despeses de funcionament», de la Sotssecretaria de la Conselleria d'Economia Sostenible, Sectors Productius, Comerç i Treball (programa 721.10), per un import de 1.850.000,00 euros, dotació que va ser minorada a través de una modificació pressupostària (exp. MP 11.004/19), i passa d'aquesta manera a tindre una dotació final d'1.780.000,00 euros.  
Des de la Secretaria General Administrativa d'aquesta conselleria es planteja la necessitat d'incrementar la dotació del capítol II del programa 721.10, Direcció i serveis generals, segons l'Informe de data 10 d'octubre de 2019. Es justifica aquesta proposta per la necessitat d'afrontar les obligacions contretes amb l'empresa Sociedad Estatal de Correos y Telégrafos, SA, i la insuficiència de crèdit disponible en aquest programa per a cobrir aquestes despeses.  
Així, en data 15 de febrer de 2016 es va formalitzar un contracte entre la Conselleria d'Economia Sostenible, Sectors Productius, Comerç i Treball i la Sociedad Estatal de Correos y Telégrafos, SA, a l'empara de l'Acord Marc 3/15CC per a la contractació centralitzada per lots dels serveis postals i paqueteria de l'Administració de la Generalitat, les seues entitats autònomes i els ens del sector públic empresarial i fundacional de la Generalitat, el qual finalitzà el 14 de febrer de 2018. El nou acord marc per a la contractació d'aquests serveis (exp. 5/18CC) s'ha formalitzat entre la conselleria d'Hisenda i Model Econòmic i l'empresa Sociedad Estatal de Correos i Telégrafos, SA, en data 5 d'agost de 2019, i entra en vigor l'1 de novembre de 2019, motiu pel qual des de la finalització del contracte derivat, s'han tramitat una sèrie d'expedients de rescabalament per a afrontar les obligacions contretes.  
  
Atés que està prevista la realització d'un expedient de rescabalament que reculla les obligacions econòmiques pendents dels mesos de juny a setembre de 2019, l'import total del qual puja a 120.182,36 euros, i considerant que no existeix crèdit suficient i oportú per a afrontar aquest en el capítol II del programa 721.10, Direcció i serveis generals.  
Vist que existeix crèdit suficient en e capítol II del programa 722.20, Política industrial, per tractar-se de crèdits en situació de disponibilitat dels quals no hi ha cap compromís pendent i que no estan vinculats a finançament condicionat, d'acord amb allò que disposa l'article 28.2.b del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.012/19, sobre transferència de crèdits del capítol II del programa 722.20, Política industrial, al programa 721.10, Direcció i serveis generals, així com l'informe de conformitat de la Intervenció Delegada.  
  
En virtut del que preveuen els articles 21 i 25 de la Llei 28/2018, de 28 de desembre, de pressupostos de la Generalitat per a l'exercici 2019, resolc:  
  
Una transferència de crèdit de capítol II entre diferents programes de la Conselleria d'Economia Sostenible, Sectors Productius, Comerç i Treball, per import de 120.182,36 euros, que suposa:  
  
- Una minoració pel següent import i aplicació pressupostària:  
  
74.88.27.671.66.2 120.182,36 euros  
  
  
- Un increment pel següent import i aplicació pressupostària:  
  
15.98.07.439.94.7 120.182,36 euros  
  
València, 21 d'octubre de 2019.- El conseller d'Ecwonomia Sostenible, Sectors Productius, Comerç i Treball, p. d. (R 21.03.2018, DOGV 8262), el sotssecretari: Natxo Costa Pina.